 Generate an article for the following headline: Nhabvu yePSL yodzokaNdooka ZVIKWATA zvose zvinokwikwidza muPremier Soccer League PSL zviri pakati pekunyoresa vatambi vazvo segadziriro yekudzoka kwemitambo yeCastle Premiership. Mitambo iyi ichasimudzirwa nemusi wa12 na13 Kukadzi zvichitevera kumiswa kwayakaitwa munaZvita gore radarika nekuda kwezororo reKirisimasi uye kupa mukana kuchikwata chenyika chemaWarriors kuti chigadzirire kuenda kunokwikwidza kuAfrica Cup of Nations Afcon kuCameroon uko chakadzoka mushure mekuburitswa mumutambo uyu. Mukushi wemashoko wePSL Kudzai Bare anoti mitambo yeCastle Premiership ichasimudzira masvondo anotevera. Hurongwa hwekudzoka kwemitambo yePSL huri kufamba mugwara uye kutaura kuno zvikwata zviri kunyoresa vatambi vazvo. Kana tapedza, mitambo inenge yave kusimudzira uye iri kutarisirwa kutanga musi wa12 na13 Kukadzi mazuva ayo atagara takazivisa kuti ndiwo mitambo iyi ichasimudzirwa, anodaro Bare. Zvisinei, mitambo iyi paichadzoka, mizhinji yacho inogona kukanganiswa nekunaya kuri kuita mvura uye izvi zvinotevera yambiro yakapihwa nebazi rinoona nezvemamiriro ekunze reMeteorogical Services Department MSD yekuti munyika muri kutarisirwa kunaya mvuya yakawanda kwenguva ndefu. Bare anoti PSL ichabatana nemamwe masangano anoona nezvenhabvu mumazuva anotevera vachitenderera kunhandare dzakasiyana vachiongorora mamiriro akaita nhandare idzi. Nguva yatiri tinoziva kuti ndeyekunaya kwemvura saka mimwe mitambo inogona kukanganiswa nekudaro tichange tichiona mafambiro anenge achiita mitambo yacho. Zvagara hazvo kuti patichasimudzira nhabvu ndipo kubva kare paitanga mitambo yePSL asi kungoti apa chete tichangoti kurumidzei zvishoma. Asi mumazuva anotevera tichatenderera tichiongorora nhandare dzedu tichiona kuti dzakagadzirwa zvakadii uye dzinokwanisa here kutambirwa mitambo panguva ino yatiri, anodaro Bare. Zvakadaro, pakamiswa mitambo yePSL munaZvita, zvikwata zvakawanda zvange zvatamba mitambo mitatu uye zvimwe miviri. Izvi zvakaona chikwata cheManica Diamonds chichitungamira palogo zvichitevera kuhwina kwachakaita mitambo yacho yose iri mitatu chiine zvibodzwa zvipfumbamwe. Manica Diamonds iri kuteverwa neNgezi Platinum iyo, kubva pamitambo yayo mitatu, yakakwanisa kuhwina miviri ndokuita mangange mumwe chete uye ine zvibodzwa zvisere. FC Platinum, iyo yakatora zvakare mukombe wePSL mwaka wadarika, ndiyo yakagara pechitatu iine zvibodzwa zvitanhatu izvo yakawana kubva mumitambo miviri. Pechina pakagarwa neTriangle United iyo ine zvibodzwa zvitanhatu kubva mumitambo mitatu. Triangle yakahwina mitambo miviri ndokukundwa mumwe chete. Kune rimwe divi, Bulawayo City ndiyo yakasenga iri pasi pelogo sezvo yangokwanisa kuwana chibodzwa chimwe chete kubva mumitambo mitatu yayatamba. Chikwata ichi chakakundwa mumitambo miviri uye ndokuita mangange 3-3 neWhawha. 